b'\n_START_ARTICLE_\nMetallurgi\n_START_PARAGRAPH_\nMetallurgi er l\xc3\xa6ren om utvinning av metaller og halvmetaller av malmer og andre r\xc3\xa5stoffer, og l\xc3\xa6ren om metallenes struktur, egenskaper og behandling (metallografi)._NEWLINE_De fleste metalliske grunnstoffer som brukes mest i legert form, f.eks. st\xc3\xa5l-, bronse- eller aluminiumlegeringer, og noen nesten 100\xc2\xa0% rene grunnstoffer som f.eks. halvlederne har sine egenskaper fra iblanding av en n\xc3\xb8ye kontrollert mengde urenheter. Metallene er sterkere enn de fleste plastmaterialer og har st\xc3\xb8rre duktilitet enn de fleste keramiske materialer. _NEWLINE_I motsetning til ingeni\xc3\xb8rene som beskjeftiger seg med metallenes statikk, interesserer metallurgene seg for de mikroskopiske mekanismene som f\xc3\xa5r et metall eller en legering til \xc3\xa5 oppf\xc3\xb8re seg som det gj\xc3\xb8r. Oppf\xc3\xb8rselen kommer av de mikroskopiske endringer som skjer p\xc3\xa5 det atom\xc3\xa6re plan, og som p\xc3\xa5virker metallets (eller legeringens) makroskopiske egenskaper._NEWLINE_Metallurgi brukes p\xc3\xa5 elektroniske materialer, siden man bruker metaller som aluminium og kobber i kraftledninger, og kobber og edelmetaller til bittesm\xc3\xa5, elektriske kretsl\xc3\xb8p p\xc3\xa5 datachipper. Vitenskapen metallurgi brukes ogs\xc3\xa5 innen sveising og lodding._NEWLINE_Den kanskje mest unders\xc3\xb8kte legeringen innen metallurgi er st\xc3\xa5l, som er en jern-karbon legering med lavere karboninnhold enn 2\xc2\xa0%. Er karboninnholdet h\xc3\xb8yere klassifiseres den som st\xc3\xb8pejern. _NEWLINE_Metallutvinning er kunsten \xc3\xa5 skille metaller og halvmetaller fra sitt malm, og rense dem til rent metall. For \xc3\xa5 omdanne metalloksider til metall m\xc3\xa5 oksiden gjennomg\xc3\xa5 en reduksjon enten kjemisk eller gjennom elektrolyse._NEWLINE_I de senere \xc3\xa5r er det blitt mer vanlig \xc3\xa5 omtale metallurgi som materialteknologi. Dette fordi man kan bruke samme tiln\xc3\xa6rmingsmetoder for plaster, keramer og kompositter, som for metaller.'